Սամվել Գրիգորյան (գիտնական)

Սամվել Սամվելի Գրիգորյան (), հայ խորհրդային մեխանիկ, լեռնային ապարների և գրունտների դինամիկայի ժամանակակից տեսության հիմնադիրը։ Ֆիզմաթ գիտությունների դոկտոր (1965), պրոֆեսոր (1968)։ Տիեզերագնացության միջազգային ակադեմիայի ակադեմիկոս (1976)։ Տեսական և կիրառական մեխանիկայի ԽՍՀՄ ազգային կոմիտեի անդամ (1972)։

Կենսագրություն 
Ավարտել է Մոսկվայի պետական համալսարանը (1953)։ 1958 թվականից աշխատել է նույն համալսարանի մեխանիկայի ինստիտուտում (1962 թվականից՝ տնօրենի տեղակալ, 1963 թվականից ղեկավարել է նաև գրունտների և ապարների լաբորատորիան)։ Աշխատանքները վերաբերում են հիդրոաերոդինամիկայի, գրունտներում և ապարներում պայթյունների ուսումնասիրման, գազանավթարդյունահանման, կենսամեխանիկայի, ձնեհոսքերի և սելավների քանակական նկարագրության հարցերին։

Պատրաստել է ավելի քան 40 թեկնածուների և 10-ից ավելի գիտական դոկտորների, մոտ 300 գիտական աշխատանքների հեղինակ է, ունեցել է 70-ից ավելի հայտնագործություն և արտոնագիր։ ԽՄԿԿ անդամ 1973 թվականից։

Պարգևներ 
 «Չին-ռուսական բարեկամություն» մեդալ, 1960
 ՄՊՀ Մ. Վ. Լոմոնոսովի անվան մրցանակ, 1967
 Ս. Ա. Չապլիգենի անվան մրցանակ, 1970
 ԽՍՀՄ նախարարների խորհրդի մրցանակ, 1985
 ԽՍՀՄ ԳԱ Մ. Ա. Լավրենտևի անվան ոսկե մեդալ և մրցանակ, 1986
 Ուկրաինայի Պետական մրցանակ, 1991
 Ռուսաստանի բնական ԳԱ «Գիտության և արվեստի ասպետ» և մեդալ, 2000
 ՀՀ ԳԱԱ արտասահմանյան անդամ, 2000
 ՌՀՄ «Արծաթե խաչ» շքանշան նվաճումների համար, 2002
 Ս. Ն. Ֆեոդորովի անվան մրցանակ, 2004
 «Մեծն Եկատերինա» եվրոպական շքանշան

Ծանոթագրություններ 

Հայ մեխանիկոսներ
Ֆիզիկամաթեմատիկական գիտությունների դոկտորներ
Մոսկվայի պետական համալսարանի շրջանավարտներ
ՀՀ ԳԱԱ արտասահմանյան անդամներ
Խորհրդային մեխանիկներ
Հայ պրոֆեսորներ
Հայ գիտնականներ
ԽՍՀՄ ԳԱ թղթակից անդամներ
Ռուսաստանի ԳԱ իսկական անդամներ
Հետմահու երեխաներ
Մոսկվա քաղաքում թաղվածներ